text: Midlertidig grænsekontrol udløber tirsdag
  22 februar 2016 kl. 06.38
  23. februar udløber den seneste forlængelse af grænsekontrollen. Regeringen har endnu ikke offentliggjort om den igen skal forlænges.
  Danmark indførte grænsekontrollen ved den dansk-tyske grænse den 4. januar og den er efterfølgende blevet forlænget flere gange.
  Regeringen besluttede at indføre stikprøvekontrol ved grænsen efter at Sverige indførte transportøransvar og grænsekontrol.
  Ved den seneste forlængelse 2. februar udtalte udlændinge- og  integrationsminister Inger Støjberg (V), at den blev forlænget, fordi det har vist sig at den virker.
  Siden grænsekontrollen blev indført, er antallet af asylsøgere faldet.
  Europa- kommissionen har ved flere lejligheder været skeptiske overfor den danske grænsekontrol.
  